Félagsfundur í Samfylkingarfélagi Borgarbyggðar hefur ákveðið að bjóða fram eigin lista við sveitarstjórnar-kosningarnar næsta vor . Þar með lýkur samstarfi VG , Samfylkingar og óháðra sem varað hefur síðustu þrjú kjörtímabil . Að sögn Jóhannesar Stefánssonar , formanns félagsins , er stefnt að því að fyrir lok janúar verði framboðslisti búinn að líta dagsins ljós . “ Við lýsum hér með eftir áhugasömu fólki til að taka þátt í flokksstarfinu með okkur og skipa lista . Ef framboð einstaklinga verður meira en eftirspurn verður efnt til prófkjörs eða við finnum aðra leið til að stilla upp lista , ” sagði Jóhannes .